Տիկին Անահիտն ասում է՝ արդեն չեն հիշում, թե գյուղում երբ է խանութ եղել, երևի 93-ից, ավելացնում է: «93-ից մինչև հիմա ոչ ջուր ունենք, ոչ խանութ»,- շարունակում է: Նույնիսկ մի հաց առնելու համար 12 կմ պիտի գնան՝ Արագածավանից առևտուր անելու համար: Արագածավանի ու Թլիկի միջև գտնվող Գետափում էլ խանութ չկա: Մեքենա չունեցող բնակիչներն ստիպված 2000 դրամ տաքսուն պիտի տան, որ հասնեն խանութ: Գյուղացիների ասելով՝ խանութ բացելը ձեռնտու չէ. բնակիչները քիչ են, առևտուրն էլ «նիսյա» պիտի լինի: Չնայած, ըստ տիկին Անահիտի, այնպես չէ, որ Արագածավանից պարտքով չեն առևտուր անում: